
A zene mint festészet. Iván Sára Emlékezés című zongoraművének elemzése alapján

A zene mint festészet című dolgozatomat saját művem elemzése alapján készítettem, amelynek címe: Emlékezés. A dolgozat címe arra utal, hogy bizonyos képeket - festményeket, elképzelt pillanatokat - milyen módon tudunk ábrázolni a zene segítségével. A zongoramű megírása során arra próbáltam törekedni, hogy a mű mindenkihez eljusson, mindenki olyan képeket, emlékeket köthessen a zenéhez, amelyre a mai rohanó világban nincs idő. Először utalást tettem a programzene jelentőségére, példázatokat hoztam, majd rátértem a darab elemzésére. A mű bemutatása után megismertettem a szerkezeti egységeket, utaltam a hangnemek okkal történő változásaira, igyekeztem az elmékezés jelentőségére fölhívni a figyelmet. Egymás emlékképeit nem igazán ismerhetjük meg, ám mindenki rendelkezik ilyen pillanatokkal, s ezek meghatározhatják az életünket, befolyásolhatják azt. A mű és az ember hullámzó érzéseit így talán mindenki megtapasztalhatja.



